**เอ็นเอ็กซ์ เวียดนาม เปิดตัวบริการรวบรวมสินค้า ขนส่งทางรถไฟสายเหนือ-ใต้ของเวียดนาม**

นิปปอน เอ็กซ์เพรส โฮลดิงส์ อิงค์

โตเกียว, 7 กุมภาพันธ์ 2568 /เกียวโด เจบีเอ็น/ดาต้าเซ็ต

- นำเสนอบริการโลจิสติกส์ปล่อยมลพิษต่ำที่ยั่งยืนและมีประสิทธิภาพสำหรับการขนส่งสินค้าจำนวนน้อย -

บริษัท นิปปอน เอ็กซ์เพรส (เวียดนาม) จำกัด (Nippon Express (Vietnam) Co., Ltd.) หรือในที่นี้เรียกว่าเอ็นเอ็กซ์ เวียดนาม (NX Vietnam) ซึ่งเป็นบริษัทในเครือ นิปปอน เอ็กซ์เพรส โฮลดิงส์ อิงค์ (NIPPON EXPRESS HOLDINGS, INC.) ได้ดำเนินการปรับปรุงบริการขนส่งสินค้าทางรถไฟบนเส้นทางรถไฟสายเหนือ-ใต้ของเวียดนามที่เชื่อมกรุงฮานอยกับนครโฮจิมินห์ ด้วยการเปิดให้บริการรวบรวมสินค้าจากหลายเจ้าและจัดส่งไปพร้อมกัน (consolidation service)

โลโก้ของเอ็นเอ็กซ์: <https://kyodonewsprwire.jp/img/202501283474-O4-9F3EjjM1>

การขนส่งสินค้าทางรถไฟด้วยตู้คอนเทนเนอร์:  
<https://cdn.kyodonewsprwire.jp/prwfile/release/M103866/202501283474/_prw_PI2fl_Uf8vhFfg.jpg>

ภูมิหลังของการพัฒนาบริการ

ความต้องการด้านโลจิสติกส์มีความหลากหลายและซับซ้อนมากขึ้นตามการเติบโตอย่างรวดเร็วของเศรษฐกิจเวียดนาม โดยเครือข่ายโลจิสติกส์เส้นทางเหนือ-ใต้ของเวียดนามเป็นที่ต้องการมากขึ้นในฐานะเส้นทางขนส่งหลักระหว่างฐานการผลิตกับศูนย์กลางการบริโภค เพื่อตอบสนองต่อความต้องการดังกล่าว เอ็นเอ็กซ์ เวียดนาม จึงได้เปิดตัวบริการขนส่งทางรถไฟเมื่อเดือนมิถุนายน 2567 ซึ่งเชื่อมกรุงฮานอยกับนครโฮจิมินห์ (ระยะทางราว 1,700 กิโลเมตร) ภายในเวลาประมาณ 48 ชั่วโมง (\*1) โดยบริการนี้ได้รับการตอบรับเป็นอย่างดีจากลูกค้าจำนวนมาก ในฐานะที่เป็นบริการคุณภาพสูงซึ่งช่วยลดผลกระทบต่อสิ่งแวดล้อมอันเนื่องมาจากการขนส่ง

บัดนี้ เอ็นเอ็กซ์ เวียดนาม ได้เปิดตัวบริการ LCL (Less than Container Load) ซึ่งจะเข้ามาเติมเต็มบริการ FCL (Full Container Load) ที่มีอยู่เดิม โดยบริษัทใช้คลังสินค้าของตนเองเป็นสถานีขนส่งตู้คอนเทนเนอร์ (CFS) ขาเข้า/ขาออก ซึ่งการบรรจุสินค้าใส่ตู้คอนเทนเนอร์และการนำสินค้าออกจากตู้คอนเทนเนอร์จะดำเนินการภายในบริษัทเพื่อรับประกันการให้บริการอย่างมีคุณภาพสูง นับเป็นแนวทางที่มีประสิทธิภาพและยั่งยืนในการขนส่งสินค้าจำนวนน้อยซึ่งไม่เต็มตู้คอนเทนเนอร์ และยังช่วยให้ลูกค้าจำนวนมากขึ้นได้เข้าถึงโซลูชันโลจิสติกส์ที่ยืดหยุ่นและคุ้มค่าอีกด้วย

ภาพรวมของบริการรวบรวมสินค้าเพื่อขนส่งทางรถไฟ (LCL)

เส้นทาง: ระหว่างสถานีขนส่งตู้คอนเทนเนอร์ในกรุงฮานอยกับสถานีขนส่งตู้คอนเทนเนอร์ในนครโฮจิมินห์

ความถี่ในการขนส่ง: สัปดาห์ละสองครั้ง (จากกรุงฮานอยในวันพุธและศุกร์ จากนครโฮจิมินห์ในวันอังคารและเสาร์)

ระยะเวลาในการขนส่ง: ประมาณ 58 ชั่วโมง (ระหว่างสถานีขนส่งตู้คอนเทนเนอร์ของ Quang Minh Logistics Center กับสถานีขนส่งตู้คอนเทนเนอร์ของ Song Than Logistics Center)

การปล่อยก๊าซคาร์บอนไดออกไซด์: ประมาณหนึ่งในห้าของการขนส่งด้วยรถบรรทุก (\*2)

สถานที่ตั้งของสถานีขนส่งตู้คอนเทนเนอร์

กรุงฮานอย: Quang Minh Logistics Center

(นิคมอุตสาหกรรม Quang Minh Industrial Park ในเขตเมลินห์ กรุงฮานอย)

นครโฮจิมินห์: Song Than Logistics Center

(นิคมอุตสาหกรรม Song Than 2 Industrial Park ในเขตยีอาน เมืองยีอาน จังหวัดบิ่นห์เยือง)

คุณลักษณะของบริการ:  
<https://kyodonewsprwire.jp/attach/202501283474-O1-3R3O3i8k.pdf>

เอ็นเอ็กซ์ กรุ๊ป จะให้บริการโลจิสติกส์คุณภาพสูงต่อไปเพื่อตอบสนองความต้องการของลูกค้า พร้อมทั้งดำเนินการลดการปล่อยก๊าซคาร์บอนไดออกไซด์เพื่อบรรลุเป้าหมายในการสร้างสังคมที่ยั่งยืน

(\*1) ระยะเวลาขนส่งระหว่างสถานี Yen Vien ในกรุงฮานอย กับสถานี Song Than ในนครโฮจิมินห์ ส่วนการขนส่งแบบถึงหน้าประตูบ้าน (Door-to-Door) ต้องใช้เวลาเพิ่มเติมสำหรับการเข้ารับสินค้าและขนส่งสินค้า

(\*2) การปล่อยก๊าซคาร์บอนไดออกไซด์จากการขนส่งระหว่างกรุงฮานอยกับนครโฮจิมินห์คำนวณโดยใช้ NX-GREEN Calculator (เครื่องมือคำนวณก๊าซคาร์บอนไดออกไซด์)  
<https://www.nipponexpress.com/service/transportation/solutions/it/nx-green.html>

เกี่ยวกับเอ็นเอ็กซ์ กรุ๊ป:  
<https://kyodonewsprwire.jp/attach/202501283474-O2-9asWEA7w.pdf>

เว็บไซต์อย่างเป็นทางการของเอ็นเอ็กซ์ กรุ๊ป: <https://www.nipponexpress.com/>

บัญชีลิงด์อินอย่างเป็นทางการของเอ็นเอ็กซ์ กรุ๊ป: <https://www.linkedin.com/company/nippon-express-group/>

ที่มา: นิปปอน เอ็กซ์เพรส โฮลดิงส์ อิงค์